Paraku mida rohkem läheb aeg edasi, seda vähem soovivad inimesed kaasa lüüa poliitikas. Vähemaks on jäänud aktiivset osalust, rääkimata valimistel osalemisest. Selle põhjuseks on peamiselt tunne, et hääletamise ja poliitikas osalemisega ei suudeta niikuinii midagi muuta, seega otsustatakse anduda minnalaskvale suhtumisele ja hoitakse poliitikast täielikult eemale – credite nebancare. Selline ignorantne ja „teist põske ette keerav“ mõtteviis teeb aga tohutult palju rohkem kahju kui kasu nii apoliitilisele inimesele endale kui ka tema ümber olevatele inimestele.
Edmund Burke on kunagi öelnud: „kõik, mida on vaja selleks, et kurjus astuks troonile, on see, et head mehed ei teeks mitte midagi“. Kas sa arvad, et poliitika ei puutu sind mitte kuidagi? Poliitikute otsused ei lähe sulle korda ning uudiste jälgimine ei anna sulle juurde mitte midagi? Ehk on sul tunne, et peaksid lihtsalt ignoreerima poliitikas toimuvat, kuna see lihtsalt ei muuda midagi, kui sa jälgidki toimuvat?
Siinkohal võtab apoliitilise suhtumise puuduse kokku üks lihtne põhimõte: kui igaüks vaataks ainult omaenda nina ette, siis oleks maailm palju kõledam koht, kus ei saavutata mitte midagi. Veelgi enam, suure tõenäosusega kukuks kogu riik kokku. Kujuta ette olukorda, kus peale sinu „ei paku poliitika huvi“ veel paarisajale tuhandele eestlasele. Tulemuseks on ühiskond, kus vaid üks pisike koorekiht teeb otsuseid ning ülejäänud inimesed lendlevad läbi elu, ilma, et nad mõtleksid kas või korraks sellele, et ka neil on õigus asjade osas sõna sekka öelda.
On öeldud, et ühiskond jaguneb huntideks ja lammasteks. Apoliitilised inimesed on seejuures sulaselgelt lambad. Kui sa ei osale poliitikas ja ei tee isegi niivõrd minimaalset toimingut nagu iga paari aasta tagune hääle andmine valimistel, siis sa järgidki riigis toimuvat nagu lammas, kes määgib tühiselt kui miski ei meeldi, ent ei tee kunagi midagi selleks, et olukorda muuta.
Äärmiselt oluline on mõista, et iga inimene on oluline ning iga arvamus muudab olukorda. Selleks, et midagi oma eluolus muuta, ei pea astuma aktiivselt poliitikasse. Algus on juba see, kui lihtsalt hääletamas käia ja väljendada oma arvamust toimuva kohta. Kui kõik inimesed mõtleksid rohkem „suuremale pildile“ ning ei keskenduks niivõrd tugevalt egoistlikult vaid iseendale, võiksid asjad poliitikas muutuda tohutult.
Mõned inimesed otsustavad apoliitilise vaatevinkli kasuks lihtsalt seepärast, et nad ei mõista poliitikat, see on liialt keeruline või on pidevalt toimumas niivõrd palju uut, et kõigega ei jaksa kaasas käia. On aga suur vahe sellel, kas jälgida kas või minimaalsel hulgal enda ümber toimuvat või panna täiesti silmad-kõrvad kinni ja ignoreerida poliitmaailma. Praeguse infoajastu ajal ei tohiks tegelikult ka info liiasus või teatud asjaolude keerulisus olla takistuseks, kuna internetis on vaid paari nupuvajutuse kaugusel tohutul hulgal informatsiooni, mis teeb poliitika mõistmise lihtsamaks.
Kokkuvõttes on tähtis mõista, et iga inimese arvamus läheb korda. Isegi, kui sa arvad, et sa oled vaid üks pisike lüli või üks pisike tükike hiiglaslikus pusles, siis ürita panna puslet kokku nii, et sul ei ole ühte tükki. Pildist võib küll aru saada, ent see pole eales terviklik. Ära ole pimeduses ning hooli oma riigist – see ei nõua olulist pingutust, kuid on äärmiselt väärtuslik credit247.ro!